**DĖL TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE**

2023 m. liepos 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 papunkčiu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, atsižvelgdama į Rokiškio rajono savivaldybės tarybos 2023 m. kovo 31 d. sprendimą Nr. TS-90 „Dėl Rokiškio R. Kamajų Antano Strazdo gimnazijos vidaus struktūros pertvarkymo“, Rokiškio rajono savivaldybės taryba nusprendžia:

1. Sutikti perimti Rokiškio rajono savivaldybės nuosavybėn šiuo metu Rokiškio r. Kamajų Antano Strazdo gimnazijos patikėjimo teise valdomą turtą:

1.1. 1528,99 kv. m bendro ploto pastatą – mokyklą, žymėjimas plane 1C2p, unikalus Nr. 7396-3010-3016, adresu: Beržų g. 3, Jūžintai, Rokiškio r. sav., kurios bendra įsigijimo balansinė vertė 2023 m. rugpjūčio 31 d. –251518,45 Eur (savivaldybės biudžeto lėšos – 144145,34Eur, Europos Sąjungos lėšos – 88926,36 Eur, valstybės biudžeto lėšos – 18446,75 Eur), turto bendra likutinė vertė 2023 m. rugpjūčio 31 d. – 99831,08 Eur (savivaldybės biudžeto lėšos – 34913,55 Eur, Europos Sąjungos lėšos – 53764,81 Eur, valstybės biudžeto lėšos – 11152,72 Eur), turto registravimo grupė – 1202200;

1.2 144,47 kv. m bendro ploto pastatą – mokomąsias dirbtuves, žymėjimas plane 2C1m, unikalus Nr. 7396-3010-3027, adresu: Beržų g. 3, Jūžintai, Rokiškio r. sav., kurios bendra įsigijimo balansinė vertė 2023 m. rugpjūčio 31 d. – 6956,96 Eur, turto bendra likutinė vertė 2023 m. rugpjūčio 31 d. – 0,00 Eur, turto registravimo grupė – 1202200, savivaldybės biudžeto lėšos;

1.3 90,79 kv. m bendro ploto pastatą – katilinę, žymėjimas plane 4H1p, unikalus Nr. 7396-3010-3049, adresu: Beržų g. 3, Jūžintai, Rokiškio r. sav., kurios bendra įsigijimo balansinė vertė 2023 m. rugpjūčio 31 d. – 59724,28 Eur, turto bendra likutinė vertė 2023 m. rugpjūčio 31 d. –22772,87 Eur, turto registravimo grupė – 1202200, savivaldybės biudžeto lėšos;

1.4 92 kv. m užstatyto ploto pastatą – ūkinį pastatą, žymėjimas plane 5I1p, unikalus Nr. 7396-3010-3056, adresu: Beržų g. 3, Jūžintai, Rokiškio r. sav., kurios bendra įsigijimo balansinė vertė 2023 m. rugpjūčio 31 d. – 2852,18 Eur, turto bendra likutinė vertė 2023 m. rugpjūčio 31 d. – 560,23 Eur, turto registravimo grupė – 1202200, savivaldybės biudžeto lėšos;

1.5 100 kv. m užstatyto ploto pastatą – ūkinį pastatą, žymėjimas plane 6I1ž, unikalus Nr.4400-0111-1339, adresu: Beržų g. 3, Jūžintai, Rokiškio r. sav., kurios bendra įsigijimo balansinė vertė 2023 m. rugpjūčio 31 d. – 701,46 Eur, turto bendra likutinė vertė 2023 m. rugpjūčio 31 d. –0,00 Eur, turto registravimo grupė – 1202200, savivaldybės biudžeto lėšos;

1.6 kitus inžinerinius statinius – kiemo statinius (kiemo aikštelę, skysto kuro rezervuarą, stoginę – 7I1ž), unikalus Nr. 7396-3010-3060, adresu: Beržų g. 3, Jūžintai, Rokiškio r. sav., kurios bendra įsigijimo balansinė vertė 2023 m. rugpjūčio 31 d. – 1,00 Eur, turto bendra likutinė vertė 2023 m. rugpjūčio 31 d. – 1,00 Eur, turto registravimo grupė – 1203200, kitų šaltinių finansavimo lėšos.

2. Perduoti Rokiškio rajono savivaldybės administracijai, kodas 188772248, kurios registruota buveinė yra Sąjūdžio a. 1, Rokiškyje valdyti, naudoti ir disponuoti patikėjimo teise:

2.1 Sprendimo 1 punkte nurodytą turtą (jį perėmus savivaldybės nuosavybėn).

2.2. 28,68 kv. m patalpas – butą (su rūsiu – 5,02 kv. m.), unikalus Nr. 7397-0003-9016:0066, esančias Taikos g. 1-69, Rokiškyje, kurių įsigijimo pradinė vertė 2023 m. liepos 31 d. – 17500,00 Eur, turto likutinė vertė 2023 m. liepos 31 d. – 17461,96 Eur, turto registravimo grupė – 1202100, finansavimo šaltinis – savivaldybės biudžeto lėšos.

3. Perduoti biudžetinei įstaigai Rokiškio krašto muziejui, kodas 190263920, buveinės adresas: Tyzenhauzų g. 5, LT-42115 Rokiškyje, pastatą – kumetyną, unikalus Nr. 7380-1000-1069, esantį Tyzenhauzų g. 6, Rokiškyje, bendras pastato plotas – 271,19 kv. m, turto įsigijimo pradinė vertė 2023 m. liepos 31 d. – 49700,00 Eur, turto registravimo grupė – 1204200, finansavimo šaltinis – savivaldybės biudžeto lėšos, valdyti, naudoti ir disponuoti juo patikėjimo teise bei apskaityti įstaigos balanse.

4. Įgalioti Rokiškio rajono savivaldybės merą, jo nesant – Rokiškio rajono savivaldybės vicemerą Antaną Taparauską, pasirašyti sprendimo 1, 2 ir 3 punktuose nurodyto turto, perduodamo valdyti, naudoti ir disponuoti juo patikėjimo teise, perdavimo-priėmimo aktus.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Rasa Pugžlienė

**SPRENDIMO PROJEKTO „DĖL TURTO PERĖMIMO SAVIVALDYBĖS NUOSAVYBĖN IR JO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2023 m. liepos 27 d.

Projekto rengėjas – Turto valdymo ir ūkio skyriaus vyriausioji specialistė Rasa Pugžlienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perimti Rokiškio rajono savivaldybės nuosavybėn turtą iš Rokiškio r. Kamajų Antano Strazdo gimnazijos, jį perėmus – perduoti valdyti, naudoti ir disponuoti juo patikėjimo teise Rokiškio rajono savivaldybės administracijai.  Perduoti Rokiškio rajono savivaldybės administracijai, valdyti, naudoti ir disponuoti patikėjimo teise 28,68 kv.m. butą, esantį Taikos g.1-69, Rokiškyje.  Perduoti biudžetinei įstaigai Rokiškio krašto muziejui pastatą-kumetyną, esantį Tyzenhauzų g. 6, Rokiškyje, valdyti, naudoti ir disponuoti juo patikėjimo teise bei apskaityti įstaigos balanse. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 19 punktas numato, kad išimtinė savivaldybės tarybos kompetencija: „sprendimų dėl disponavimo savivaldybei nuosavybės teise priklausančiu turtu priėmimas”.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalis nustato, kad „savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka”. |
| 3. | Laukiami rezultatais | Efektyvus savivaldybės turto naudojimas. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Atsižvelgdami į 2023 m. kovo 31 d. Rokiškio rajono savivaldybės tarybos sprendimą TS-90 „Dėl Rokiškio r. Kamajų Antano Strazdo gimnazijos vidaus struktūros pertvarkymo“ buvo priimtas sprendimas: „Pertvarkyti 2023 m. rugpjūčio 31 d. Rokiškio r. Kamajų Antano Strazdo gimnazijos vidaus struktūrą ir likviduoti Jūžintų skyrių“, todėl šiuo tarybos sprendimu siūloma patalpas gražinti turto savininkui Rokiškio rajono savivaldybei ir perduoti Rokiškio rajono savivaldybės administracijai valdyti, naudoti ir disponuoti jomis patikėjimo teise.  2023 m. balandžio 24 d. buvo pasirašyta pirkimo-pardavimo sutartis, kuria buvo įsigytas nekilnojamasis turtas. Šiam turtui nebuvo priskirtas valdytojas. Šiuo sprendimo projektu siūloma perduoti Rokiškio rajono savivaldybės administracijai valdyti, naudoti ir disponuoti patikėjimo teise turtą – 28,62 kv. m. butą (su rūsiu 5,02 kv. m.), unikalus nr. 7397-0003-9016:0066, esančiu Taikos g. 1-69, Rokiškis. Būstas įsigytas pagal vykdomą projektą „Socialinio būsto plėtra Rokiškio rajono savivaldybėje" ir yra išnuomotas pagal Asmenų ir šeimų, turinčių teisę į socialinio būsto nuomos sąrašą eilėje buvusiems asmenims.  Atsižvelgiant į 2023 m. birželio 29 d. Rokiškio rajono savivaldybės tarybos sprendimą Nr. TS-218 „Dėl viešosios įstaigos Rokiškio turizmo ir verslo informacijos centro pertvarkymo į biudžetinę įstaigą Rokiškio turizmo informacijos centrą“ iki 2023 m. liepos 31 d. pasatas – kumetynas turi būti grąžintas Rokiškio rajono savivaldybei. Tam, kad Savivaldybei nuosavybės teise priklausantis nekilnojamasis turtas turėtų valdytoją, prašome pasatą – kumetyną, unikalus Nr. 7380-1000-1069, esantį Tyzenhauzų g. 6, Rokiškis (susigrąžinus jį Rokiškio rajono savivaldybės nuosavybėn) sutikti perduoti Rokiškio krašto muziejui valdyti, naudoti ir disponuoti juo patikėjimo teise. Tokiu būdu būtų išlaikytas vientisumas ir visi dvaro teritorijoje esantys pastatai būtų priskirti vienam valdytojui – Rokiškio krašto muziejui. Pastatą-kumetyną perdavus patikėjimo teise Rokiškio krašto muziejui, II aukšte įsikūręs Bendradarbystės centras „Spiečius“ ir toliau vykdys veiklas tose pačiose patalpose, kurios įstatymų nustatyta tvarka, panaudos pagrindais, bus perduotos Rokiškio rajono savivaldybės administracijai. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |